съгласно посочената директива. Здравният сертификат трябва да удостоверява, че стоките произхождат от одобрени центрове за събиране и съхранение или екипи за събиране и производство, които дават гаранции, най-малкото равностойни на определените в глава I от приложение Г към посочената директива.
 (4)
 В Регламент за изпълнение (ЕС) 2018/659 на Комисията (5) е определен, inter alia, списъкът на третите държави и части от територията на трети държави, от които държавите членки разрешават въвеждането на живи еднокопитни животни и на сперма, яйцеклетки и ембриони от еднокопитни животни
 (5)
 Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава и териториите, зависими от Британската корона, по отношение на някои от посочените стоки ще изпълняват изискванията, предвидени в директиви 2009/156/ЕО и 92/65/ЕИО и в Регламент за изпълнение (ЕС) 2018/659 относно въвеждането в Съюза на пратки еднокопитни животни и сперма, яйцеклетки и ембриони от еднокопитни животни, като продължават да спазват законодателството на Съюза за първоначален период от най-малко девет месеца.
 (6)
 Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство Великобритания и Северна Ирландия и териториите, зависими от Британската корона, следва да бъдат включени в поместения в приложение I към Регламент за изпълнение (ЕС) 2018/659 списък на третите държави и частите от територията на трети държави, от които е разрешено въвеждането на живи еднокопитни животни и на сперма, яйцеклетки и ембриони от еднокопитни животни.
 (7)
 Що се отнася до здравния статус на еднокопитните животни в Обединеното кралство Великобритания и Северна Ирландия и в териториите, зависими от Британската корона, тези страни следва да бъдат включени в санитарна група А, като следва да бъдат разрешени всички видове въвеждане и въвеждането на всички категории еднокопитни животни.
 (8)
 Поради това приложение I към Регламент за изпълнение (ЕС) 2018/659 следва да бъде съответно изменено.
 (9)
 Настоящият регламент следва да се прилага от 1 ноември 2019 г., освен ако на тази дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) 2018/659 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 ноември 2019 г.
 Настоящият регламент обаче не се прилага, ако на посочената дата правото на Съюза продължи да се прилага спрямо Обединеното кралство Великобритания и Северна Ирландия и на неговата територия.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 октомври 2019 година.
 За Комисията
 Председател
 Jean-Claude JUNCKER
 (1) ОВ L 268, 24.9.1991 г., стр. 56.
 (2) ОВ L 268, 14.9.1992 г., стр. 54.
 (3) ОВ L 192, 23.7.2010 г., стр.